கேள்வி: பதேபூரி பள்ளிவாசல் என்பது என்ன?
பதில்: படிமம்:Fatehpuri_Masjid.jpg படிமம்:1863_Dispatch_Atlas_Map_of_Delhi,_India_-_Geographicus_-_Delhi-dispatch-1867.jpg பதேபூரி பள்ளிவாசல் (''Fatehpuri Masjid'') 17 ஆம் நூற்றாண்டைச் சேர்ந்த ஒரு பள்ளிவாசல் ஆகும். தில்லி நகரின் மிகப் பழைய தெருவில் உள்ள சாந்தினி சவுக் என்ற வணிக மையத்திற்கு மேற்கு முனைக்கு அருகில் செங்கோட்டைக்கு எதிரில் இம்மசூதி கட்டப்பட்டுள்ளது.
கேள்வி: பதேபூரி பள்ளிவாசல் - கட்டடக் கலை பற்றி தகவல் சொல்.
பதில்: சிவப்பு மணற்பாறைகளால் எழுப்பப்பட்டுள்ள இந்த மசூதியானது டெல்லி நகரத்தில் உள்ள ஒரே ஒரு ‘ஒற்றை குமிழ்கோபுர தொழுகை மசூதி’யாக விளங்குகிறது. வெளியிலிருந்து பார்க்கும் போது சிறிய மசூதி போன்று காட்சியளித்தாலும், உள்ளே நுழைந்து பார்க்கும்போது இதன் உள் கட்டமைப்பு பிரம்மாண்டமானதாக காட்சியளிக்கிறது. பாரம்பரிய கலையம்சங்களுடன் வடிவமைக்கப்பட்டிருக்கும் இந்த மசூதியின் தொழுகைக்கூடத்திற்குள் நுழைவதற்கு விதான வளைவுகளைக்கொண்ட ஏழு வாசல்கள் உள்ளன. நடுவிலுள்ள விதான வளைவு அளவில் பெரியதாக அமைக்கப்பட்டிருக்கிறது. மசூதிக்கு இருபுறமும் ஒற்றை மற்றும் இரட்டை அடுக்குகளைக்கொண்ட கட்டிட அமைப்புகளும் காணப்படுகின்றன.